ประกาศกรมสวัสดิการและคุ้มครองแรงงานประกาศกรมสวัสดิการและคุ้มครองแรงงานเรื่องคุณสมบัติของผู้เชี่ยวชาญและที่ปรึกษาพัฒนามาตรฐานแรงงาน โดยที่ ระเบียบกรมสวัสดิการและคุ้มครองแรงงาน ว่าด้วยหลักเกณฑ์และวิธีการพัฒนามาตรฐานแรงงานไทย(มรท. ๘๐๐๑-๒๕๔๖) พ.ศ. ๒๕๔๙ ข้อ ๑๑ วรรคสาม กำหนดให้ผู้เชี่ยวชาญ และที่ปรึกษาพัฒนามาตรฐานแรงงานต้องมีคุณสมบัติตามที่อธิบดีกำหนด ดังนั้น เพื่อให้เป็นไปตามข้อกำหนดดังกล่าวอธิบดีกรมสวัสดิการและคุ้มครองแรงงานจึงกำหนดคุณสมบัติของผู้เชี่ยวชาญและที่ปรึกษาพัฒนามาตรฐานแรงงานไว้ดังต่อไปนี้ข้อ ๑ประกาศนี้เรียกว่า ประกาศกรมสวัสดิการและคุ้มครองแรงงานเรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงานข้อ ๒[๑]ประกาศนี้ให้ใช้บังคับตั้งแต่วันประกาศเป็นต้นไปข้อ ๓ให้ยกเลิกประกาศกรมสวัสดิการและคุ้มครองแรงงานเรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงานไทย ลงวันที่ ๓๑ มกราคมพ.ศ. ๒๕๔๙ข้อ ๔ผู้เชี่ยวชาญต้องมีคุณสมบัติ ดังต่อไปนี้(๑) มีประสบการณ์ในการทำงานไม่น้อยกว่าสิบปีในสาขาด้านแรงงานด้านการผลิต ด้านการบริหารทรัพยากรมนุษย์ ด้านการบริหารคุณภาพ ด้านกฎหมาย หรือด้านการฝึกอบรม(๒) มีบุคลิกภาพดี เป็นที่น่าเชื่อถือ ยอมรับข้อคิดเห็นของผู้อื่นมีเหตุมีผลเชื่อมั่นในตนเองมีความสามารถในการเป็นผู้นำ การวิเคราะห์แก้ไขปัญหา(๓) มีความสามารถในการบริหารจัดการทั้งระบบ เพื่อให้การเป็นที่ปรึกษาพัฒนามาตรฐานแรงงานประสบความสำเร็จตามวัตถุประสงค์อย่างมีคุณภาพ(๔) มีความสามารถรับรู้ สื่อความได้ดีทั้งโดยการเขียนหรือพูดในภาษาที่ใช้ในการเป็นที่ปรึกษาพัฒนามาตรฐานแรงงาน(๕) มีความรู้เกี่ยวกับมาตรฐานกระบวนการให้คำปรึกษาด้านแรงงานข้อ ๕ที่ปรึกษาพัฒนามาตรฐานแรงงานต้องเป็นผู้มีคุณสมบัติดังต่อไปนี้(๑) สำเร็จการศึกษาไม่ต่ำกว่าระดับปริญญาตรี(๒) ได้รับการขึ้นทะเบียนเป็นที่ปรึกษาพัฒนามาตรฐานแรงงานตามหลักเกณฑ์และเงื่อนไขที่กำหนดในข้อ ๖(๓) มีประสบการณ์ในการทำงานไม่น้อยกว่าสามปี ในการเป็นที่ปรึกษามาตรฐานแรงงานหรือเป็นที่ปรึกษามาตรฐานอื่นหรือเป็นที่ปรึกษาด้านกฎหมายแรงงาน ด้านการผลิต ด้านการบริหารทรัพยากรมนุษย์(๔) มีบุคลิกภาพดีเป็นที่น่าเชื่อถือ ยอมรับข้อคิดเห็นของผู้อื่นมีเหตุมีผล และเชื่อมั่นในตนเอง(๕) สามารถรับรู้และสื่อข้อความได้ดีทั้งการเขียนและการพูดในภาษาที่ใช้ในการตรวจประเมิน(๖) มีความสามารถในการวางแผนและการจัดการพัฒนามาตรฐานแรงงานให้ประสบความสำเร็จตามวัตถุประสงค์อย่างมีคุณภาพรวมทั้งการวิเคราะห์และแก้ไขปัญหาต่างๆ(๗) มีจรรยาบรรณของการเป็นที่ปรึกษา ได้แก่(ก) ปฏิบัติหน้าที่ด้วยความสุจริต เสมอภาค และปราศจากอคติ(ข) ปฏิบัติหน้าที่อย่างเต็มกำลังความสามารถ(ค) เพิ่มพูนความรู้ ความสามารถ และทักษะในการทำงานเพื่อให้การปฏิบัติหน้าที่มีประสิทธิภาพและประสิทธิผล(ง) ปฏิบัติหน้าที่ด้วยความรอบคอบ รวดเร็ว ถูกต้องสมเหตุสมผล(จ) ประพฤติตนเป็นผู้ตรงต่อเวลา และใช้เวลาให้เป็นประโยชน์ในการปฏิบัติงานอย่างเต็มที่(ฉ) มีความรับผิดชอบ และมุ่งผลสัมฤทธิ์ในการปฏิบัติงาน(ช) ปฏิบัติหน้าที่ด้วยความเอื้อเฟื้อ มีน้ำใจ ใช้กิริยาวาจาที่สุภาพอ่อนโยนและมีมนุษยสัมพันธ์อันดี(ซ) ส่งเสริม สนับสนุนให้เกิดความสามัคคี ร่วมแรงร่วมใจในบรรดาผู้ร่วมปฏิบัติงาน(ฌ) ปฏิบัติหน้าที่โดยไม่แสวงหาประโยชน์โดยมิชอบและไม่เรียกร้องการจัดสิ่งอำนวยความสะดวกส่วนตัว(ญ) ละเว้นการนำผลงานของผู้อื่นมาเป็นของตน(๘) ไม่มีความเกี่ยวข้องทั้งทางตรงและทางอ้อมในระยะเวลาสองปีก่อนหน้านั้นกับผู้รับการพัฒนามาตรฐานแรงงานในเรื่องการเป็นผู้ตรวจประเมินข้อ ๖หลักเกณฑ์และเงื่อนไขในการขึ้นทะเบียนที่ปรึกษาพัฒนามาตรฐานแรงงาน(๑) การขึ้นทะเบียนที่ปรึกษาพัฒนามาตรฐานแรงงานกรมสวัสดิการและคุ้มครองแรงงานจะขึ้นทะเบียนที่ปรึกษาพัฒนามาตรฐานแรงงานให้แก่ผู้สอบผ่านเพื่อเป็นที่ปรึกษาพัฒนามาตรฐานแรงงานตามประกาศกรมสวัสดิการและคุ้มครองแรงงาน เรื่อง การขึ้นบัญชีและการรับรองผู้สอบผ่านเพื่อเป็นที่ปรึกษาพัฒนามาตรฐานแรงงานโดยจะออกหนังสือรับรองการขึ้นทะเบียนที่ปรึกษาพัฒนามาตรฐานแรงงานหนังสือรับรองการขึ้นทะเบียนที่ปรึกษาพัฒนามาตรฐานแรงงานมีผลใช้บังคับสามปีนับแต่วันที่ออกหนังสือรับรองการขึ้นทะเบียนที่ปรึกษาพัฒนามาตรฐานแรงงาน(๒) การต่ออายุการเป็นที่ปรึกษาพัฒนามาตรฐานแรงงาน(ก)[๒]ให้ผู้ได้รับการขึ้นทะเบียนที่ปรึกษาพัฒนามาตรฐานแรงงานที่ประสงค์จะต่ออายุการเป็นที่ปรึกษาพัฒนามาตรฐานแรงงานยื่นคำขอต่ออายุการขึ้นทะเบียนที่ปรึกษาพัฒนามาตรฐานแรงงานต่ออธิบดีกรมสวัสดิการและคุ้มครองแรงงานก่อนวันที่หนังสือรับรองตามข้อ ๖ (๑) วรรคสองหมดอายุไม่น้อยกว่าเก้าสิบวัน(ข)ผู้ที่ประสงค์จะต่ออายุการเป็นที่ปรึกษาพัฒนามาตรฐานแรงงานตามข้อ (ก) จะต้องยื่นหลักฐานแสดงประสบการณ์ในการทำงานเป็นที่ปรึกษาในการจัดทำระบบบริหารจัดการมาตรฐานแรงงานอย่างน้อย๑ ระบบ ต่อปี และหลักฐานแสดงการพัฒนาวิชาชีพตามข้อ ๖ (๔) และข้อ ๖ (๕)และมีการประเมินใหม่ตามข้อ ๖ (๖) เมื่อได้รับอนุมัติให้ต่ออายุการเป็นที่ปรึกษาพัฒนามาตรฐานแรงงานแล้วอธิบดีกรมสวัสดิการและคุ้มครองแรงงานจะออกหนังสือรับรองการต่ออายุการเป็นที่ปรึกษาพัฒนามาตรฐานแรงงานให้หนังสือรับรองการต่ออายุให้มีผลใช้บังคับหนึ่งปีนับแต่วันที่ออกหนังสือรับรอง(ค)[๓]ผู้ได้รับการต่ออายุการเป็นที่ปรึกษาพัฒนามาตรฐานแรงงานตาม (ข)ที่มีความประสงค์จะเป็นที่ปรึกษาพัฒนามาตรฐานแรงงานต้องยื่นคำขอต่ออายุการเป็นที่ปรึกษาพัฒนามาตรฐานแรงงานต่ออธิบดีกรมสวัสดิการและคุ้มครองแรงงานก่อนวันที่หนังสือรับรองหมดอายุไม่น้อยกว่าสามสิบวันโดยยื่นหลักฐานแสดงประสบการณ์ในการทำงานเป็นที่ปรึกษาในการจัดทำระบบบริหารจัดการมาตรฐานแรงงานและหลักฐานการพัฒนาวิชาชีพตามข้อ ๖ (๔) และข้อ ๖ (๕) (ง) ให้นำความใน (ก) และ (ข) มาบังคับใช้โดยอนุโลมสำหรับการต่ออายุการเป็นที่ปรึกษาพัฒนามาตรฐานแรงงานที่ได้รับการต่ออายุมาครบสามปี(๓) หลักฐานที่แสดงว่าที่ปรึกษาพัฒนามาตรฐานแรงงานมีประสบการณ์ในการจัดทำระบบบริหารจัดการมาตรฐานแรงงานจะต้องลงนามรับรองโดยผู้มีอำนาจกระทำการแทนนิติบุคคลของสถานประกอบกิจการที่ที่ปรึกษาพัฒนามาตรฐานแรงงานได้ทำหน้าที่ให้คำปรึกษาหลักฐานนี้อาจแสดงในรูปของหนังสือรับรองการทำงาน โดยมีรายละเอียดครอบคลุมถึงงานที่ปฏิบัติตำแหน่ง และขอบข่ายความรับผิดชอบ(๔) หลักฐานในการจัดทำระบบบริหารจัดการมาตรฐานแรงงานที่นำมาพิจารณาคือ การให้บริการคำปรึกษาพัฒนาระบบมาตรฐานแรงงานตามมาตรฐานแรงงานไทย (มรท. ๘๐๐๑ - ๒๕๔๖)หรือมาตรฐานแรงงานอื่น หรือมาตรฐานอื่น หรือให้บริการคำปรึกษาด้านกฎหมายแรงงาน ด้านการผลิตด้านการบริหารทรัพยากรมนุษย์ที่มีรายละเอียดของงานที่ปฏิบัติซึ่งมีเนื้อหาเพียงพอที่จะทำให้ประสบการณ์การให้คำปรึกษาเทียบเท่ากับการให้คำปรึกษามาตรฐานแรงงานไทย(มรท. ๘๐๐๑ - ๒๕๔๖)ให้อธิบดีกรมสวัสดิการและคุ้มครองแรงงานเป็นผู้พิจารณาประสบการณ์ในการให้คำปรึกษาของที่ปรึกษาพัฒนามาตรฐานแรงงาน(๕) การพัฒนาวิชาชีพ(ก) ผู้ได้รับการต่ออายุเป็นที่ปรึกษาพัฒนามาตรฐานแรงงานต้องมีการพัฒนาวิชาชีพอย่างต่อเนื่องปีละไม่น้อยกว่าสามชั่วโมง หลักฐานการพัฒนาวิชาชีพดังกล่าวต้องได้รับการรับรองจากผู้จัดให้มีการพัฒนาวิชาชีพของผู้ได้รับการต่ออายุเป็นที่ปรึกษาพัฒนามาตรฐานแรงงาน(ข) หลักฐานการพัฒนาวิชาชีพ ต้องแสดงช่วงเวลา ชื่อหลักสูตรชื่อผู้จัดหลักสูตร สถานที่ติดต่อของผู้จัดหลักสูตร และเนื้อหาหลักสูตร(ค) การคัดเลือกการพัฒนาวิชาชีพที่เหมาะสม ผู้ได้รับการต่ออายุเป็นที่ปรึกษาพัฒนามาตรฐานแรงงานควรพิจารณาจุดแข็งของตนเอง และระบุชี้เรื่องที่ควรปรับปรุง(๖) การประเมินใหม่ กรมสวัสดิการและคุ้มครองแรงงานจะจัดให้มีการประเมินใหม่โดยคณะประเมินซึ่งได้รับการแต่งตั้งจากอธิบดีกรมสวัสดิการและคุ้มครองแรงงาน ดังต่อไปนี้(ก) ประเมินเอกสารที่ได้รับจากผู้ยื่นคำขอต่ออายุการเป็นที่ปรึกษาพัฒนามาตรฐานแรงงานตามข้อ ๖ (๔) และข้อ ๖ (๕)(ข) ทดสอบความสามารถในการให้คำปรึกษาของผู้ยื่นคำขอโดยการสอบข้อเขียนหรือสอบสัมภาษณ์ข้อ ๗ให้ผู้ได้รับการขึ้นทะเบียนเป็นที่ปรึกษาพัฒนามาตรฐานแรงงานมีหน้าที่ดังต่อไปนี้(๑) ปฏิบัติตามข้อกำหนดในประกาศนี้(๒) ไม่นำหนังสือรับรองการขึ้นทะเบียนไปใช้ในทางที่อาจทำให้เกิดความเสื่อมเสียต่อกรมสวัสดิการและคุ้มครองแรงงานข้อ ๘ในกรณีที่ผู้ได้รับการขึ้นทะเบียนเป็นที่ปรึกษาพัฒนามาตรฐานแรงงานฝ่าฝืนหรือไม่ปฏิบัติตามประกาศนี้ให้อธิบดีกรมสวัสดิการและคุ้มครองแรงงานมีอำนาจพิจารณาสั่งการอย่างหนึ่งอย่างใดดังต่อไปนี้(๑) มีหนังสือเตือนให้ปฏิบัติให้ถูกต้องภายในระยะเวลาที่กำหนด(๒) ให้ระงับการดำเนินการเป็นที่ปรึกษาพัฒนามาตรฐานแรงงาน(๓) เพิกถอนหนังสือรับรองการขึ้นทะเบียนที่ปรึกษาพัฒนามาตรฐานแรงงานข้อ ๙อธิบดีกรมสวัสดิการและคุ้มครองแรงงานจะยกเลิกการขึ้นทะเบียนเป็นที่ปรึกษาพัฒนามาตรฐานแรงงานได้ในกรณีดังต่อไปนี้(๑) ผู้ได้รับการขึ้นทะเบียนเป็นที่ปรึกษาพัฒนามาตรฐานแรงงานแจ้งยกเลิกการขึ้นทะเบียนเป็นหนังสือ(๒) ผู้ได้รับการขึ้นทะเบียนเป็นที่ปรึกษาพัฒนามาตรฐานแรงงานไม่มายื่นคำขอต่ออายุการเป็นที่ปรึกษาพัฒนามาตรฐานแรงงานภายในกำหนดตามข้อ๖ (๒)ข้อ ๑๐ในกรณีที่ที่ปรึกษาพัฒนามาตรฐานแรงงานประสงค์จะใช้สิทธิอุทธรณ์ในกรณีอธิบดีกรมสวัสดิการและคุ้มครองแรงงานสั่งการให้ระงับการดำเนินการเป็นที่ปรึกษาพัฒนามาตรฐานแรงงานหรือเพิกถอนหนังสือรับรองการขึ้นทะเบียนที่ปรึกษาพัฒนามาตรฐานแรงงานตามข้อ๘ (๒) และ (๓) ให้ยื่นอุทธรณ์เป็นหนังสือต่ออธิบดีภายในระยะเวลาสิบห้าวัน นับตั้งแต่วันที่ได้รับหนังสือแจ้งผลการพิจารณาข้อ ๑๑ให้อธิบดีกรมสวัสดิการและคุ้มครองแรงงานพิจารณาอุทธรณ์ให้เสร็จสิ้นและแจ้งผลการพิจารณาให้ผู้อุทธรณ์ทราบภายในระยะเวลาหกสิบวันนับแต่วันได้รับอุทธรณ์ คำวินิจฉัยอุทธรณ์ให้เป็นที่สุดประกาศณ วันที่ ๓๐ มีนาคม พ.ศ. ๒๕๔๙ผดุงศักดิ์เทพหัสดิน ณ อยุธยาอธิบดีกรมสวัสดิการและคุ้มครองแรงงานประกาศกรมสวัสดิการและคุ้มครองแรงงานเรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงาน (ฉบับที่ ๒)[๔]รัศม์วรรณวลัย/ผู้จัดทำ๑๖ตุลาคม ๒๕๕๑[๑]ราชกิจจานุเบกษา เล่ม ๑๒๓/ตอนที่ ๖๖ ง/หน้า ๑๑/๑๓ กรกฎาคม ๒๕๔๙[๒]ข้อ ๖ (๒) (ก) แก้ไขเพิ่มเติมโดยประกาศกรมสวัสดิการและคุ้มครองแรงงานเรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงาน (ฉบับที่ ๒)[๓]ข้อ ๖ (๒) (ค) แก้ไขเพิ่มเติมโดยประกาศกรมสวัสดิการและคุ้มครองแรงงานเรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงาน (ฉบับที่ ๒)[๔]ราชกิจจานุเบกษา เล่ม ๑๒๓/ตอนพิเศษ ๑๒๔ ง/หน้า ๔/๒๙ พฤศจิกายน ๒๕๔๙